CELEX: 32012R0642
Language: hu
Date: 2012-07-16 00:00:00
Title: A Tanács 642/2012/EU rendelete ( 2012. július 16. ) az egyes Szomáliával szembeni korlátozó intézkedésekről szóló 147/2003/EK rendelet módosításáról

17.7.2012   
            
            
               HU
            
            
               Az Európai Unió Hivatalos Lapja
            
            
               L 187/8
            
         A TANÁCS 642/2012/EU RENDELETE
   (2012. július 16.)
   az egyes Szomáliával szembeni korlátozó intézkedésekről szóló 147/2003/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikke (1) bekezdésére,
   tekintettel a Szomáliával szembeni korlátozó intézkedésekről szóló, 2010. április 26-i 2010/231/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság közös javaslatára,
   mivel:
   
               (1)
            
            
               A 147/2003/EK rendelet (2) általános tilalmat rendel el a bármely szomáliai személy, szervezet vagy testület részére történő, katonai tevékenységgel kapcsolatos műszaki tanácsadás, segítség, kiképzés, anyagi támogatás vagy pénzügyi segítség nyújtására vonatkozóan.
            
         
               (2)
            
            
               2012. február 22-én az Egyesült Nemzetek Biztonsági Tanácsa elfogadta a 2036 (2012) sz. határozatot, amelynek 22. pontjában a szükséges intézkedések meghozatalára hívja fel valamennyi ENSZ-tagállamot a Szomáliából származó faszén közvetlen vagy közvetett behozatalának megelőzése érdekében.
            
         
               (3)
            
            
               A Tanács 2012. június 16-án elfogadta a 2010/231/KKBP határozat módosításáról szóló 2012/388/KKBP (3) határozatot, hogy megtiltsa a faszén Szomáliából az Unióba való közvetlen vagy közvetett behozatalát.
            
         
               (4)
            
            
               Ez az intézkedés a Szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásának biztosítása céljából – a végrehajtásához uniós szintű szabályozás szükséges.
            
         
               (5)
            
            
               A 147/2003/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 147/2003/EK rendelet a következőképpen módosul:
   
               1.
            
            
               A szöveg a következő cikkel egészül ki:
               „3b. cikk
               (1)   Tilos:
               
                           a)
                        
                        
                           a faszén behozatala az Unióba, amennyiben az:
                           
                                       i.
                                    
                                    
                                       Szomáliából származik; vagy
                                    
                                 
                                       ii.
                                    
                                    
                                       Szomáliából került kivitelre;
                                    
                                 
                     
                           b)
                        
                        
                           a Szomáliában található vagy onnan származó faszén megvásárlása;
                        
                     
                           c)
                        
                        
                           a Szomáliából származó vagy a Szomáliából bármelyik másik országba exportálandó faszén szállítása;
                        
                     
                           d)
                        
                        
                           a faszén a), b) és c) pont szerinti behozatalával, szállításával vagy megvásárlásával kapcsolatosan közvetve vagy közvetlenül finanszírozás vagy pénzügyi támogatás nyújtása, valamint a biztosítás és viszontbiztosítás; továbbá
                        
                     
                           e)
                        
                        
                           az olyan tevékenységekben való tudatos és szándékos részvétel, amelyeknek célja vagy hatása az a), b), c) és d) pontban említett tilalmak megkerülése.
                        
                     (2)   E cikk alkalmazásában „faszén” a II. mellékletben felsorolt termékek.
               (3)   Az (1) bekezdésben felsorolt tilalmak nem vonatkoznak a 2012. február 22-e előtt Szomáliából exportált faszén vételére vagy szállítására.”.
            
         
               2.
            
            
               A 2a., 6a. és a 7a. cikk (1) bekezdésében a „Mellékletre” vonatkozó hivatkozásokat az „I. mellékletre” vonatkozó hivatkozások váltják fel.
            
         
               3.
            
            
               A melléklet elnevezése „I. mellékletre” változik és a melléklet helyébe az e rendelet I. mellékletében szereplő szöveg lép.
            
         
               4.
            
            
               E rendelet II. mellékletének szövege II. mellékletként kerül beillesztésre.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 16-án.
      
         
            a Tanács részéről
         
         
            az elnök
         
         S. ALETRARIS
      
   
   
      (1)  HL L 105., 2010.4.27., 17. o.
   
      (2)  HL L 24., 2003.1.29., 2. o.
   
      (3)  Lásd e Hivatalos Lap 38. oldalát.
   
      I. MELLÉKLET
      
         
            „I. MELLÉKLET
            
               Az illetékes hatóságokra vonatkozó információkat tartalmazó weboldalak és az Európai Bizottság címe az értesítések tekintetében
            
            BELGIUM
            http://www.diplomatie.be/eusanctions
            BULGÁRIA
            http://www.mfa.bg/en/pages/view/5519
            CSEH KÖZTÁRSASÁG
            http://www.mfcr.cz/mezinarodnisankce
            DÁNIA
            http://um.dk/da/politik-og-diplomati/retsorden/sanktioner/
            NÉMETORSZÁG
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ÉSZTORSZÁG
            http://www.vm.ee/est/kat_622/
            ÍRORSZÁG
            http://www.dfa.ie/home/index.aspx?id = 28519
            GÖRÖGORSZÁG
            http://www1.mfa.gr/en/foreign-policy/global-issues/international-sanctions.html
            SPANYOLORSZÁG
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANCIAORSZÁG
            http://www.diplomatie.gouv.fr/autorites-sanctions/
            OLASZORSZÁG
            http://www.esteri.it/MAE/IT/Politica_Europea/Deroghe.htm
            CIPRUS
            http://www.mfa.gov.cy/sanctions
            LETTORSZÁG
            http://www.mfa.gov.lv/en/security/4539
            LITVÁNIA
            http://www.urm.lt/sanctions
            LUXEMBURG
            http://www.mae.lu/sanctions
            MAGYARORSZÁG
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MÁLTA
            http://www.doi.gov.mt/EN/bodies/boards/sanctions_monitoring.asp
            HOLLANDIA
            http://www.rijksoverheid.nl/onderwerpen/internationale-vrede-en-veiligheid/sancties
            AUSZTRIA
            http://www.bmeia.gv.at/view.php3?f_id=12750&LNG=en&version=
            LENGYELORSZÁG
            http://www.msz.gov.pl
            PORTUGÁLIA
            http://www.min-nestrangeiros.pt
            ROMÁNIA
            http://www.mae.ro/node/1548
            SZLOVÉNIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SZLOVÁKIA
            http://www.foreign.gov.sk
            FINNORSZÁG
            http://formin.finland.fi/kvyhteistyo/pakotteet
            SVÉDORSZÁG
            http://www.ud.se/sanktioner
            EGYESÜLT KIRÁLYSÁG
            www.fco.gov.uk/competentauthorities
            
               Az Európai Bizottság értesítési címe:
            
            
                        European Commission (Európai Bizottság)
                     
                  
                        Service for Foreign Policy Instruments (Külpolitikai Eszközökért Felelős Szolgálat)
                     
                  
                        Office EEAS 02/309 (Iroda: EEAS 02/309)
                     
                  
                        B-1049 Bruxelles (Belgium)
                     
                  
                        E-mail: relex-sanctions@ec.europa.eu”.
                     
                  
      
   
   
      II. MELLÉKLET
      
         
            „II. MELLÉKLET
            „Faszénnek” minősülő termékek:
            
                        HR-kód
                     
                     
                        Leírás
                     
                  
                        4402
                     
                     
                        Faszén (kagyló vagy dió alakban is), tömörítve is”.